《答推官李珪》
宋代·李复

吾族柯条茂，人称孝子贤。
新游思我共，旧学欲谁传。
每爱鸾鸿志，徒嗟犬马年。
青云如得路，骧首看扬鞭。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。